**Douglas DC-1** ialah model pertama siri pesawat pengangkutan komersial Amerika DC (Douglas Commercial). Walaupun hanya sebuah pesawat contoh DC-1 yang dihasilkan reka bentuk ini telah menjadi asas bagi model DC-2 dan DC-3. Pesawat DC-3 yang dikembangkan berasaskan model DC-1 telah menjadi salah satu model pesawat paling berjaya dalam sejarah penerbangan dunia.

Reka bentuk dan pembangunan
---------------------------

Pembangunan DC-1 boleh dijejaki kembali bermula daripada nahas pesawat Fokker F.10 milik syarikat penerbangan TWA pada tahun 1931. Dalam kecelakaan tersebut sayapnya mengalami kegagalan, kemungkinan besar kerana air telah meresap ke ruang antara lapisan laminat kayu dan melarutkan gam yang memegang lapisan. Susulan kemalangan itu, Cawangan Aeronautik Jabatan Perdagangan AS meletakkan larangan terhadap penggunaan sayap kayu pada pesawat penumpang.   Boeing telah membangunkan jalan penyelesaian dengan membina pesawat 247 yang memiliki badan keseluruhannya daripada logam, dilengkapi enjin berkembar, ekasayap dan mempunyai roda pendaratan boleh dinaikkan. Malangnya kapasiti pengeluaran mereka dikhaskan untuk memenuhi keperluan United Airlines sahaja. Syarikat TWA memerlukan pesawat dengan ciri yang serupa sebagai reaksi terhadap persaingan daripada Boeing 247. Mereka meminta lima pengeluar untuk membida pembinaan pesawat tiga enjin, 12 tempat duduk, dan badan keseluruhan logam yang mampu terbang sejauh 1,080 bt (1,740 km) pada kelajuan150 mph (242 km/j). Spesifikasi yang paling dikehendaki ialah pesawat itu harus mampu berlepas dengan selamat dari mana-mana lapangan terbang di laluan utama TWA (dan khususnya Albuquerque, pada altitud tinggi dan dengan suhu musim panas yang teruk).  

Donald Douglas pada mulanya keberatan untuk mengambil bahagian dalam jemputan daripada TWA. Dia meragui bahawa akan ada pasaran untuk 100 pesawat, jumlah jualan yang diperlukan untuk menampung kos pembangunan. Namun begitu, beliau mengemukakan reka bentuk sebuah pesawat enjin berkembar yang diperbuat daripada logam, sayap rendah yang mampu memuatkan 12 penumpang, dua anak kapal dan seorang pramugari. Pesawat itu melebihi spesifikasi TWA walaupun dengan hanya dua enjin, terutamanya melalui penggunaan kipas anggul terkawal.  Ia direka kalis bising, dilengkapi sistem pemanas, dan berkemampuan sepenuhnya untuk terbang serta melakukan perlepasan atau pendaratan terkawal dengan satu enjin.

Don Douglas menyatakan dalam sebuah artikel pada tahun 1935 mengenai DC-2 bahawa DC-1 yang pertama berharga $325,000 untuk reka bentuk dan membina.

Sejarah operasi
---------------

Fail:TWA DC-1.jpg DC-1 dalam tanda TWA
Hanya satu pesawat dihasilkan. Prototaip itu membuat penerbangan sulungnya pada 1 Julai 1933,  diterbangkan oleh Carl Cover. Ia diberi nama model **DC-1**, berasal daripada "**D** ouglas **C** ommercial ". Sepanjang setengah tahun tempoh ujian, ia melakukan lebih daripada 200 penerbangan ujian dan menunjukkan keunggulannya berbanding pesawat yang paling banyak digunakan pada masa itu, Ford Trimotor dan Fokker Trimotor. Ia diterbangkan merentasi Amerika Syarikat pada 19 Februari 1934, membuat perjalanan dalam rekod masa 13 jam 5 minit. 

TWA menerima pesawat itu pada 15 September 1933 dengan beberapa pengubahsuaian (terutamanya penambahan tempat duduk kepada 14 penumpang dan menambah enjin yang lebih berkuasa) dan seterusnya menempah 20 buah pesawat contoh model pengeluaran yang dibangunkan menggunakan Douglas DC-2. 

DC-1 telah dijual kepada Lord Forbes di United Kingdom pada Mei 1938. Ia digunakan selama beberapa bulan sebelum dijual di Perancis pada Oktober 1938. Pesawat tersebut kemudian dijual kepada *Líneas Aéreas Postales Españolas* (LAPE) di Sepanyol pada November 1938 dan juga digunakan oleh Tentera Udara Republik Sepanyol sebagai pesawat pengangkut.  Kemudiannya ia dikendalikan oleh Iberia Airlines dari Julai 1939 dengan nama *Negron*, ia melakukan pendaratan cemas di Málaga, Sepanyol, pada 4 Oktober 1940 dan rosak sehingga tidak dapat dibaiki.

Spesifikasi (DC-1)
------------------

*Data dari* McDonnell Douglas Aircraft since 1920

**Ciri-ciri umum**

* **Krew:** 2 pilots
* **Kapasiti:** 12 passengers
* **Panjang:** 60 ka 0 in (18.29 m)
* **Rentang sayap:** 85 ka 0 in (25.91 m)
* **Tinggi:** 16 ka 0 in (4.88 m)
* **Luas sayap:** 942 ka2 (87.5 m2)
* **Airfoil:** **root:** NACA 2215; **tip:** NACA 2209
* **Berat kosong:** 11,780 lb (5,343 kg)
* **Berat kasar:** 17,500 lb (7,938 kg)
* **Janakuasa:** 2 × Wright SGR-1820F3 Cyclone 9-cylinder air-cooled radial piston engines, 690 hp (510 kW) setiap enjin
* **Bebaling:** 3-bilah variable-pitch metal propellers

**Prestasi**

* **Halaju maksimum:** 210 mph (340 km/j, 180 kn)
* **Halaju kruis:** 190 mph (310 km/j, 170 kn) at 8,000 ka (2,400 m)
* **Jarak:** 1,000 bt (1,600 km, 870 nmi)
* **Had khidmat:** 23,000 ka (7,000 m)

Lihat juga
----------

**Pembangunan berkaitan**

* Douglas DC-2
* Douglas DC-3

**Pesawat setanding**

* Boeing 247

**Senarai berkaitan**

* List of civil aircraft

* Douglas DC-2
* Douglas DC-3

**Aircraft of comparable role, configuration, and era**

* Boeing 247

**Related lists**

* List of civil aircraft

Rujukan
-------

1. ↑  Friedman and Friedman *Aeroplane Monthly* May 2001, pp. 34–40.
2. ↑  O'Leary *Aeroplane Monthly* February 2007, p. 71.
3. ↑  Francillon 1979, p. 166.
4. ↑  Pearcy *Air Enthusiast* 1982, p. 60.
5. ↑  Smith (1998), p. 10
6. ↑  "Douglas Tells Secrets of Speed", *Popular Mechanics*, February 1935.
7. ↑  Gradidge 2006, p. 9.
8. ↑  Air Power History, Spring 2010, Vol. 57, No. 1, page 12,
9. 1 2  Gradidge 2006, p. 299.
10. ↑  "Aircraft that took part in the Spanish Civil War." *Aircraft of the Spanish Civil War (zi.ku).* Retrieved: February 4, 2011.
11. ↑  Francillon 1979, p. 173.
12. ↑  Lednicer, David. "The Incomplete Guide to Airfoil Usage". *m-selig.ae.illinois.edu*. Dicapai pada 16 April 2019.

Pautan luar
-----------

* Boeing: Gambar Sejarah: Pengangkutan Komersial DC-1
* "Inside the Douglas Transport". *Popular Aviation*. **XIV** (2): 86–88. February 1934. Artikel kontemporari, agak teknikal mengenai Douglas DC-1.
* Douglas DC-1, 2, dan 3
* Douglas DC-1
* Kisah DC-1
* Foto: DC-1 sebelum dijual kepada Howard Hughes
* Foto: Lord Forbes memeriksa DC-1 di London Docks semasa ketibaan pada tahun 1938
* Foto: DC-1 di Sepanyol

| * l
* b
* s
Kapal terbang Douglas dan McDonnell Douglas |
| --- |
| Enjin piston | 
Dolphin ·
DC-1 ·
DC-1 ·
DC-2 ·
DC-3 ·
DC-4E ·
DC-4 ·
DC-5 ·
DC-6 ·
DC-7
 |
| Enjin jet | 
DC-8 ·
DC-9 ·
MD-80 ·
MD-90 ·
MD-95 ·
DC-10 ·
MD-11
 |
| Tidak dibangunkan | 
MD-91X ·
MD-92X ·
MD-94X ·
MD-12
 |

| * l
* b
* s
Senarai berkaitan dengan penerbangan |
| --- |
| Umum | Garis masa penerbangan · Pesawat (pengeluar) · Enjin pesawat (pengeluar) · Lapangan terbang · Syarikat penerbangan |
| Ketenteraan | Tentera udara · Senjata pesawat · Peluru berpandu · Pesawat udara tanpa pemandu (UAV) · Pesawat uji kaji |
| Kemalangan/Kejadian | Umum · Tentera · Komersil (syarikat penerbangan) · Kematian |
| Rekod | Kelajuan udara · Jarak · Ketinggian · Ujian ketahanan · Pesawat paling banyak dikeluarkan |
| **Istilah-istilah penerbangan** |